258 PHENOMENA UNIVERSI. 



adureretur atque exsiccaretur ; alteram, ut minorem 

 portionem aeris in ea parte qiue aqua implenda non 

 esset caperet ; cum ipsum aerem extensionem per ignem 

 suscipere probe cognossemus. Itaque ut ilia extensio 

 rationes aquae minus disturbaret, non multum aeris ad- 

 hiberi consultum putavimus. Phiala autem erat ejus 

 figurse, non quae collum rectum haberet sine limbo sive 

 labro (nam in hujusmodi phiala aquas vapor citius des- 

 tillaret, et in partem vesicae collo phialaa conjunctam 

 ros incurnberet et delaberetur), sed quae collum habe- 

 ret paululum primo adductum, et deinde tanquam re- 

 versum cum labro. Hanc phialam ad dimidiam, non 

 amplius (existimantes hoc etiam ad celeritatem bulliti- 

 onis conferre), aqua implevimus, atque pondus aquae 

 cum phiala ipsa exacte notavimus per arenam in bilance 

 immissam ; deinde vesicam accepimus quae circiter pin- 

 tarn dimidiam contineret. Earn accepimus non veterem 

 neque siccam, et per siccitatem magis renitentem, sed 

 recentem et molliorem ; vesicam autem primo in suf- 

 flando probavimus an Integra esset, ne forte foramina 

 haberet ; postea ex eadem aerem omnem, quoad fieri 

 potuit, expressimus. Etiam prius vesicam oleo extra 

 oblivimus, et oleum quoque fricatione nonnulla recipi 

 fecimus. Hoc eo pertinebat ut vesica clausior esset, ejus 

 si qua erat porositate oleo obturata. Hanc vesicam circa 

 os phialae, ore phialae intra os vesicse recepto, fortiter 

 ligavimus, filo parum cerato, ut melius adhaeresceret et 

 arctius ligaret. Sed hoc ipsum melius fit luto ex farina 

 et albumine ovi facto, et cum papyro nigra ligato et 

 bene siccato, ut experti sumus. Turn demum phialam 

 supra carbones ardentes in foculo collocavimus. Aqua 

 non ita multo post bullire incepit, ac paulatim vesicam 

 ;; omni parte suiflare, et fere ad rupturam usque ex- 



